Rikunarita-ORG/Wikinium huggingface dataset:
# Kjøpekraftsparitet

KKP av BNP for verdens land (2003). USA er brukt som grunnlag og deres indeks er derfor 100. Den høyeste indeksverdi er Bermudas på 154, hvilket betyr at de samme varer er 54% dyrere på Bermuda enn i USA.
**Kjøpekraftsparitet** (**KKP**), på engelsk *purchasing power parity* (PPP), går ut på at man får kjøpt den samme mengden varer i utlandet som man ville gjort i sitt eget land etter å ha tatt hensyn til valuta-kursene. Teorien om kjøpekraftsparitet er at med en gitt valuta skal man være istand til å kjøpe den samme mengde av varer i alle land. Prisen på en Big Mac i ulike land er blitt brukt av avisen *The Economist* for å rekne ut kjøpekraftsparitet. Kjøpekraftsparitet kan blant annet benyttes for å sammenligne levestandard, og kan bidra til å gi et mer korrekt bilde enn kun BNP.

## Referanser

Denne artikkelen er en **spire**. Du kan hjelpe Wikipedia ved å utvide den.
# Freedom House

Dette kartet reflekterer funnene i Freedom Houses undersøkelse Freedom in the World, som tok for seg politisk frihet i verden i 2020.
  Fri
  Delvis fri
  Ikke fri
Land i **blått** er kategorisert som «valgdemokratier» i Freedom Houses undersøkelse (2017) Freedom in the World
**Freedom House** er en stiftelse basert i USA med formål å gjennomføre forskning på – og kjempe for – demokrati, politisk frihet og menneskerettigheter. De utgir en årlig rapport over graden av demokratisk frihet i et hvert land.

Organisasjonen ble grunnlagt av Wendell Willkie og Eleanor Roosevelt i 1941, og beskriver seg selv som «en klar stemme for demokrati og frihet rundt om i verden». Gruppen erklærer at «amerikansk lederskap i internasjonale saker er vesentlig i menneskerettigheters og frihets formål» og at dette hovedsakelig kan nås ved gruppens analyse, kamp og handling. Freedom House mottar omtrent 80 % av budsjettet sitt fra USAs regjering, men mottar også finansiering fra andre kilder, som for eksempel fra Bradley Foundation, Smith Richardson Foundation, den nederlandske regjeringen og en rekke andre. Organisasjonen har blitt kritisert for å ha mottatt finansiering og ha fremmet USAs regjerings interesser, mens andre har berømmet dets innsats.

## Referanser

## Eksterne lenker

* (en) Offisielt nettsted

* (en) Freedom House – kategori av bilder, video eller lyd på Commons

### Freedom House-rapporter

* Freedom House-publikasjoner
* 2006 essay og spørreundersøkelsesdata
* Årlige rapporter: 2008, 2007, 2006, 2005, 2004, 2003, 2002, 2001
# Sølvsmed

Sølvsmeden Knut Helle i Valle fotografert i 1959 i arbeid med blåserør og lodding på sølje. Foto: Kyrre Grepp/Norsk Folkemuseum .
Tysk sølvtøy fra hovedsakelig slutten av 1800-tallet.
En **sølvsmed** er en håndverker som jobber med gjenstander i sølv. Utdanningen i Norge er to år i skole og to år i lære i bedrift.

Tradisjonene for å smi og forsire i sølv er svært gamle i Norge. Dette bekreftes av en rekke gamle arvestykker som er datert helt tilbake til middelalderen, som drikkehorn eller brudekroner.

Da sølvgruvene på Kongsberg ble funnet, ble det nedlagt forbud mot at sølv herfra skulle sendes noe annet sted enn til kongen i København. Allikevel greide bøndene og kunsthåndverkerne i dalene omkring å smugle ut en god del av kongsbergsølvet, slik at de hadde noe å arbeide med. I årenes løp kom det innflyttere til Telemark fra Tyskland som hadde med seg solide håndverkstradisjoner. En av de mest kjente er Michel Mandt, som fikk en stor etterslekt av begavede kunsthåndverkere i Vest-Telemark.

I dag smis det i sølv på tradisjonell basis i Telemark og Setesdal. Sølvsmedlinja ligger i Valle, og er knyttet til Setesdal videregående skole.

## Utdanning

I Norge i dag er utdannelsen til dette yrket innen utdanningsprogrammet Design og håndverk. Du må gå to år på skole og to år i lære ute i bedrift. Første skoleåret er Vg1 Design og håndverk og andre skoleåret er Vg2 Design og gullsmedhåndverk.

Sølvsmedfaget er (pr. 2016) med på Utdanningsdirektoratets liste over små og verneverdige håndverksfag. Dette innebærer blant annet at bedrifter innen faget mottar utvidet støtte fra fylkeskommunen når de tar inn nye lærlinger.

## Se også

* Gullsmed
* Juvelér

## Referanser

## Eksterne lenker

* Utdanning.no sin yrkesbeskrivelse av sølvsmed
* Utdanning.no sin yrkesbeskrivelse av filigranssølvsmed
* Design og håndverk – Sølvsmed
* Opplæringskontoret for søm og små verneverdige fag Arkivert 9. november 2005 hos Wayback Machine.

Denne artikkelen er en **spire**. Du kan hjelpe Wikipedia ved å utvide den.
# Id al-adha

Id al-adha
**Id al-adha**, eller **eid al-adha**, (arabisk: عيد الأضحى i betydningen *offerfest*) er den største av de to islamske høytidene. Den andre er Id al-fitr, som avslutter Ramadan. Al-adha er til minne om profeten Ibrahims villighet til å ofre sin sønn Ismail til Allah etter å ha blitt beordret til dette i en drøm. Id al-adha markerer også slutten på hajj, muslimenes pilegrimsreise, og er tiende dag i måneden dhul hijja. Denne høytiden blir gjerne sammenlignet med den kristne julefeiringen.[*trenger referanse*]

## Bakgrunn

Opphavet til feiringen følger av Koranen, sura 37, vers 99-111. Profeten Ibrahims var villig til å ofre sin sønn Ismail til Allah etter å ha blitt beordret til dette i en drøm. På veien til offerstedet forsøkte djevelen å overtale Ibrahim til å handle mot Guds vilje, men Ibrahim nektet å motsi Gud. Idet Ibrahim skulle til å ofre sønnen ble han stoppet av Gud, som gav ham en sau som offer i stedet.

## Id al-adha i den gregorianske kalender

Etter den islamske kalenderen feires id al-adha samme dag hvert år, men etter den gregorianske kalenderen varierer datoen fra år til år siden den islamske kalenderen er en månekalender, mens den gregorianske er en solkalender.

Den følgende listen gir datoer for id al-adha etter den gregorianske kalender, og årstall etter den islamske kalender:

* 1418: 7. april 1998
* 1419: 27. mars 1999
* 1420: 16. mars 2000
* 1421: 5. mars 2001
* 1422: 23. februar 2002
* 1423: 12. februar 2003
* 1424: 1. februar 2004
* 1425: 21. januar 2005
* 1426: 10. januar 2006
* 1427: 31. desember 2006
* 1428: 20. desember 2007
* 1429: 8. desember 2008
* 1430: 27. november 2009
* 1431: 16. november 2010
* 1432: 6. november 2011
* 1433: 26. oktober 2012
* 1434: 15. oktober 2013
* 1435: 4. oktober 2014
* 1436: 24. september 2015
* 1437: 13. september 2016
* 1438: 2. september 2017
* 1439: 22. august 2018
* 1440: 11. august 2019
* 1441: 31. juli 2020
* 1442: 20. juli 2021
* 1443: 9. juli 2022

## Referanser

## Eksterne lenker

* (en) Eid al-Adha – kategori av bilder, video eller lyd på Commons
# Liste over land og områder i Asia

Liste over land og områder i Asia (land i både Europa og Asia markert med \*:

**Nord-Asia Russland\*

**Midtøsten Saudi-Arabia
* De forente arabiske emirater
* Bahrain
* Jordan
* Qatar
* Israel
* Jemen
* Palestina
* Kypros\*
* Oman
* Irak
* Iran
* Kuwait
* Egypt (asiatisk del)
* Syria
* Libanon
* Tyrkia\*

**Kaukasus og Sentral-Asia Kasakhstan\*
* Usbekistan
* Kirgisistan
* Tadsjikistan
* Afghanistan
* Turkmenistan
* Aserbajdsjan\*
* Armenia
* Georgia\*

**Sør-Asia India
* Pakistan
* Bhutan
* Nepal
* Bangladesh
* Sri Lanka
* Maldivene
* Det britiske territoriet i Indiahavet (britisk oversjøisk territorium)

**Øst-Asia Folkerepublikken Kina
* Nord-Korea
* Sør-Korea
* Mongolia
* Japan
* Republikken Kina (Taiwan)
* Hongkong (spesiell administrativ region, Kina)
* Macao (spesiell administrativ region, Kina)

**Sørøst-Asia Indonesia
* Thailand
* Malaysia
* Singapore
* Kambodsja
* Filippinene
* Brunei
* Myanmar (Burma)
* Vietnam
* Laos
* Øst-Timor

Autoritetsdata
# Kuwaits flagg

Kuwaits flagg. Størrelsesforhold 1:2
**Kuwaits flagg** ble offisielt tatt i bruk 7. september 1961, samme år Kuwait ble uavhengig. Flagget bærer de panarabiske fargene, med en trestripet utforming med en venstrestilt, sort trapes.

## Referanser

## Eksterne lenker

* (en) Flags of Kuwait – kategori av bilder, video eller lyd på Commons
# Sabah al-Salim al-Sabah

| Sabah al-Salim al-Sabah |
| --- |
| Født | 12. apr. 1913 Kuwait |
| Død | 31. des. 1977   (64 år) Kuwait |
| Beskjeftigelse | Politiker, diplomat  |
| Embete | * Emir of Kuwait (1965–1977)
 |
| Far | Salim I of Kuwait |
| Søsken | Abdullah III Al-Salim Al-Sabah (eldre halvbror) Ali Al-Salem Al-Sabah |
| Barn | Salem Sabah Al-Salem Al-Sabah Mohammad Sabah al-Salem al-Sabah Ali Sabah Al-Salem Al-Sabah |
| Nasjonalitet | Kuwait |
| Utmerkelser | Mubarak den stores orden Order of Kuwait Sankt Mikaels og Sankt Georgs orden Jubileumsmedaljen for 2500-året for grunnleggelsen av det iranske sjahdømmet |
|

---

Sabah al-Salim al-Sabah på Commons |

**Sabah III Al-Salim Al-Sabah** (1903 – 1977) var emir av Kuwait fra 24. november 1965 fram til sin død i 1977. Han var også Kuwaits statsminister fra 1963 til 1965.

## Biografi

Han var født 12. januar 1903 som yngste sønn av Salim al-Mubarak al-Sabah som var emir fra 1917 til 1921. Sabah var leder for Kuwaits politidirektorat fra 1953 til 1959, leder for folkehelsedepartementet fra 1959 til 1961, visestatsminister og utenriksminister fra 1962 til 1963, og statsminister fra 1963 til 1965. Han ble utpekt til landets kronprins 29. oktober 1962.

Sabah etterfulgte sin halvbror Abdullah al-Salim al-Sabah da han døde i 1965. Han suspenderte parlamentet i august 1976 for fire år under henvisning til at de handlet imot nasjonen. Han var familiedynastiets tolvte hersker siden Sabah I bin Jaber grunnla sjeikdømmet i 1752.

Sabah al-Salim døde av kreft den 31. desember 1977, 74 år gammel.

## Fotnoter

## Referanser
# Asiamesterskapet i fotball for menn 1980

| Asiamesterskapet i fotball for menn 1980 |
| --- |
| Generell informasjon |
| Idrettsgren | Fotball |
| Arrangør | Asian Football Confederation |
| Vertsby | Kuwait by |
| Vertsland |  Kuwait |
| Arena(er) | Kuwait |
| Dato | 15. sep. 1980–30. sep. 1980 |
| Utgavenummer | 7 |
| Deltakere | 10 |
| 01  | Kuwaits herrelandslag i fotball |
| Kamper spilt | 24 |

**Asiamesterskapet i fotball for menn 1980** ble arrangert i Kuwait i 1980.

## Sluttspill

|  |  |  |  |
| --- | --- | --- | --- |
|   | Semifinaler |  | Finale |
|  |  |  |  |  |  |  |
|  | 28. september – Kuwait |
|  |   Iran |  1 |   |
|  |  **Kuwait** |  **2** |   |
|  |   |
|  |  | 30. september – Kuwait |
|  |   |   |  **Kuwait** |  **3** |
|  |   |   Sør-Korea |  0 |
|  |  |
|  |  |
|  |  | Bronsefinale |
|  | 28. september – Kuwait |  | 29. september – Kuwait |
|  |  **Sør-Korea** |  **2** |  |  **Iran** |  **3** |
|  |   Nord-Korea |  1 |   |  |   Nord-Korea |  0 |

## Referanser
# Kongedømmet Navarra

Kongedømmet Navarra i 1400 (mørk grønn).
**Kongedømmet Navarra** (spansk: *Reino de Navarra*; baskisk: *Nafarroako Erresuma*, fransk: *Royaume de Navarre*; latin: *Regnum Navarrae*), opprinnelig *kongedømmet Pamplona*, var et europeisk, baskiskbasert kongedømme som lå på begge sider av fjellkjeden Pyreneene langs Atlanterhavet mellom dagens Spania og Frankrike.

Kongedømmet Navarra ble opprettet da den lokale baskiske høvdingen Íñigo Arista (baskisk: Eneko) ble utropt til konge i Pamplona (etter tradisjonen i 824), og førte et opprør mot det regionale frankiske styret.

Den sørlige delen av kongedømmet ble erobret av kongedømmet Castilla i 1512, permanent i 1524, og kom på denne måten inn i det samlede kongedømmet kongedømmet Spania. Den nordlige delen av kongedømmet fortsatte å være selvstendig, men ble en del av Frankrike gjennom en personalunion i 1589, da kong Henrik III av Navarra arvet den franske tronen som Henrik IV av Frankrike og i 1620 ble kongedømmet slått sammen med kongedømmet Frankrike. Monarkene av denne forente staten tok tittelen «konge av Frankrike og Navarra» fram til dets fall i 1792, og på nytt under Bourbon-restaurasjonen fra 1814 og fram til 1830 (med et kort avbrudd i 1815).

## Referanser

## Eksterne lenker

* Medieval history of Navarra
# Muharram

| Islams kalender |
| --- |
| 1. Muharram
2. Safar
3. Rabi' al-awwal
4. Rabi' al-thani
5. Jumada al-awwal
6. Jumada al-thani
7. Rajab
8. Sha'aban
9. Ramadan
10. Shawwal
11. Dhu al-Qi'dah
12. Dhu al-Hijjah
 |

**Muharram**, eller **Muharram ul haram**, er den første måneden i den islamske kalenderen. Det er en av de fire hellige månedene i året. Det er ikke ønskelig å være i krig eller delta i stridigheter under Muharram. Konflikter er ofte løst denne måneden.

Den islamske kalender følger månen, og derfor flytter Muharram seg 11–12 dager hvert år i forhold til den gregorianske kalenderen. Månedene starter når en eller flere rettroende muslimer observerer nye månen på himmelen, og derfor kan man ikke akkurat si når en måned vil starte. Muharram har etter 2005 falt på følgende datoer:

* 1427 etter Hijra: 31. januar 2006 – 1. mars 2006
* 1428 etter Hijra: 20. januar 2007 – 18. februar 2007
* 1429 etter Hijra: 10. januar 2008 – 8. februar 2008
* 1430 etter Hijra: 29. desember 2008 – 27. januar 2009
* 1431 etter Hijra: 18. desember 2009 – 16. januar 2010
* 1432 etter Hijra: 7. desember 2010 – 4. januar 2011
* 1433 etter Hijra: 26. november 2011 – 25. desember 2011
* 1434 etter Hijra: 15. november 2012 – 13. desember 2012
* 1435 etter Hijra: 4. november 2013 – 3. desember 2013
* 1436 etter Hijra: 25. oktober 2014 – 22. november 2014
* 1437 etter Hijra: 14. oktober 2015 – 12. november 2015
* 1438 etter Hijra: 2. oktober 2016 – 31. oktober 2016
* 1439 etter Hijra: 21. september 2017 – 20. oktober 2017
* 1440 etter Hijra: 11. september 2018 – 9. oktober 2018
* 1441 etter Hijra: 1. september 2019 – 29. september 2019
* 1442 etter Hijra: 20. august 2020 – 18. september 2020
* 1443 etter Hijra: 9. august 2021 – 7. september 2021
* 1444 etter Hijra: 30. juli 2022 – 28. august 2022
* 1445 etter Hijra: 19. juli 2023 – 17. august 2023
* 1446 etter Hijra: 7. juli 2024 – 5. august 2024
* 1447 etter Hijra: 26. juni 2025 – 25. juli 2025
* 1448 etter Hijra: 16. juni 2026 – ca. 15. juli 2026

Den første dagen i Muharram er starten på det nye året i islam. Muharramfestivalen finner sted i løpet av denne måneden, og spesielt sjiamuslimer minnes slaget ved Karbala. Feiringen av det islamske nyttår er ikke anerkjent som en islamsk ferie. Noen muslimer mener derfor at nyttårsfeiringen og tradisjoner knyttet til det er haraam.
# Mysore (delstat)

Kartet viser de gamle delstatene i Sør-India og det økte territoriet til delstaten Mysore markert med omriss i blått.
**Mysore** var en delstat i India fra landet fikk uavhengighet i 1947 og til den i 1973 ble til delstaten Karnataka. Delstaten hadde ved folketellingen i 1951 en befolkning på 9 074 972.

I kolonitiden var Mysore en egen fyrstestat. Etter Indias uavhengighet i 1947 gikk den inn i den nye forbundsstaten som en delstat. Delstatsterritoriet var identisk med fyrstestatens. Ved omorganisering av delstatsgrensene under States Reorganisation Act av 1956 ble de delene av delstaten Hyderabad der hovedspråket var kannada slått sammen med delstaten Mysore. Det samme skjedde med kannadatalende områder i delstatene Bombay og Madras. Samtidig ble også delstaten Coorg innlemmet i Mysaore. Slik ble kannadatalende områder forent i delstaten Mysore.

I 1973 byttet delstaten navn til Karnataka.

## Referanser

Autoritetsdata
# Androide

En *Actroid* som ikke er bygget av organisk materiale
En **androide** er en robot laget for å etterligne et menneske, vanligvis både utseende- og oppførselsmessig. Ordet er avledet fra det greske *andr-*, «som betyr mann», og sufikset *-eides*, som pleide å bety «av arten lik» (fra *eidos* «art»). Ordet *droid* som er en robot i *Star Wars*-universet, er avledet fra denne meningen. Så langt er dette begrepet i all hovedsak knyttet til science fiction-domenet, ofte i forbindelse med film og TV. Dog, i dag finnes det noen humanoide roboter.

## Se også

* Kunstig intelligens
* Frankenstein
* Golem
* Robot

## Eksterne lenker

* Android World
* Android Science
* Valerie, the domestic female android.

Denne artikkelen er en **spire**. Du kan hjelpe Wikipedia ved å utvide den.
# Delingen av Britisk India

Kart over Sør-Asia fra 1909, med flertallsregioner merket med farger, hvor grønt er islam, rødt hinduisme.
Muhammad Ali Jinnah, til venstre, blir regna som Pakistans landsfader. Mahatma Gandhi, til høyre, var imot delinga.
**Delingen av Britisk India** fant sted natt mellom den 14. og 15. august 1947 og skapte to nye selvstendige stater, Unionen India og Dominionen Pakistan, av den britiske kolonien India. Delinga foregikk på geografisk og administrativt nivå, med innføring av nye territorier og inndeling av embetsverket, militæret, infrastruktur og annen britisk-indisk eiendom.

Delingen var basert på et ønske fra muslimer om å få sitt eget land, og fordelte i stor grad områder der det var muslimsk flertall til Pakistan (som også omfattet nåværende Bangladesh) og resten til India. Mer eller mindre selvstendige fyrstestater som hadde vært underlagt britisk overhøyhet, men som ikke var en del av Britisk India, fikk velge å bli med i ett av de to landene.

Den nye landegrensen delte provinser (Bengal og Panjab), lokalsamfunn og i noen tilfeller familier. Den medførte at rundt 15 millioner mennesker måtte flytte, mens mellom 1 og 2 millioner mennesker ble drept i konfliktene rundt delingen. Vitner har fortalt at det kun tok noen få timer fra flaggseremonien for det nye landet før det var lynsjegrupper som jaktet på religiøse minoriteter med kniv og andre våpen. I grenseområdene Punjab og Bengal mellom de to landene var perioden etter delingen svært blodig, og massakre, mordbrann, massekidnappinger, seksuell vold og tvungne konverteringer var noen av grusomhetene innbyggerne oppleve.

Delingen, ofte bare kjent som «Partition» i Sør-Asia, har satt dype spor, og har vært skildret i tallrike noveller, romaner og filmer. Den har også ført med seg spenning og kriger mellom Pakistan og India over omstridde områder, som Kashmir. Denne konflikten pågår fortsatt, og det er fortsatt veldig stor spenning mellom landene i Kashmir-området i 2022.

## Referanser

## Eksterne lenker

* (en) Partition of India – kategori av bilder, video eller lyd på Commons

* (en) Partition of British India – galleri av bilder, video eller lyd på Commons

Denne artikkelen er en **spire**. Du kan hjelpe Wikipedia ved å utvide den.
# Parineeti Chopra

| Parineeti Chopra |
| --- |
|  |
| Født | 22. okt. 1988 (37 år) Ambala, Haryana, India |
| Beskjeftigelse | Skuespiller |
| Utdannet ved | Alliance Manchester Business School University of Manchester |
| Ektefelle | Raghav Chadha (2023–; bryllupssted: The Leela Palace Udaipur) |
| Nasjonalitet | India |
| Utmerkelser | Filmfare Award for Best Female Debut (2012; for verk: Ladies vs Ricky Bahl) |
| Aktive år | 2011 - idag |
| IMDb | IMDb
 |
|

---

Parineeti Chopra på Commons |

**Parineeti Chopra** (født 22. oktober 1988 i Ambala i Haryana i India) er en indisk Bollywood-skuespiller.
Chopra debuterte med en birolle i den romantiske komedien *Ladies vs Ricky Bahl* i 2011. Chopra vant pris for *Filmfare Award for Best Female Debut* og ble nominert til *beste birolle* .

Chopra er kusinen til Bollywood skuespilleren Priyanka Chopra, som vant Miss World i 2000.

## Filmografi

| År | Tittel | Rolle | Kommentar |
| --- | --- | --- | --- |
| 2011 | Ladies vs Ricky Bahl | Dimple Chadda | Chopra ble nominert og vant til Filmfareprisen «beste nykommer». |
| 2012 | Ishaqzaade | Zoya Qureshi |  |
| 2013 | Shudh Desi Romance | Gayatri |  |
| 2014 | Hasee Toh Phasee | Meeta Solanki |  |
| Daawat-e-Ishq | Gulrez "Gullu" Qadir |  |
| Kill Dil | Disha |  |

## Referanser

## Eksterne lenker

* (en) Parineeti Chopra – kategori av bilder, video eller lyd på Commons
* (en) Parineeti Chopra på Internet Movie Database

* (fr) Parineeti Chopra på Allociné

* (en) Parineeti Chopra på AllMovie

* (en) Parineeti Chopra hos The Movie Database
* Parineeti Chopra på Facebook

* Parineeti Chopra på Instagram

* Parineeti Chopra på X (tidligere Twitter)
# Kjernefamilie

En **kjernefamilie** er en sosial institusjon der ektefellerelasjonen (eller det hetero-/homofile parforholdet) danner institusjonens kjerne, som andre sosiale og/eller biologiske relasjoner springer ut fra. Den allmenne bruken av ordet henspiller ofte på par av motsatt kjønn som bor sammen med felles biologiske barn og/eller sammen særkullsbarn og adoptivbarn i ulike kombinasjoner.

I sosiologien og familiesosiologien knyttes gjerne begrepet til den parsonianske og funksjonalistiske teoritradisjonen som vokste fram på 1950- og 1960-tallet. Innenfor denne sammenhengen ble kjernefamilien forstått som en institusjon bestående av et komplementært rollesett hvor kvinner og menn hadde ulike funksjoner å fylle. Kvinnen var familiens ulønnede hus- og omsorgsarbeider, mens mannen var familiens forsørger og representant utad. Denne familieforståelsen ble gjenstand for massiv kritikk fram feministiske forskere på 1970- og 1980-tallet fordi den tilslørte de ulike økonomiske og politiske maktforholdene mellom kvinner og menn i familien.

## Referanser
# Trykking

En trykkeriarbeider inspiserer boktrykk.
Firefarge arkoffsetmaskin
**Trykking** er en industriell eller håndverksmessig prosess for å produsere og mangfoldiggjøre tekst og bilder, typisk med trykkfarge på papir ved hjelp av en trykkpresse. Trykking er en absolutt nødvendighet ved utgivelse og distribusjon av informasjon på papir.

Et trykkeri er et lokale der en trykker eller en virksomhet produserer trykksaker som bøker, aviser, tidsskrifter, kataloger, brosjyrer, dokumenter og liknende. Trykkeri som bedrift driver kommersiell virksomhet og er selvstendige bedrifter, mens mange større virksomheter, både offentlige og private, har egne hustrykkerier som kun har interne oppdrag. I dag produseres det meste i offsettrykk, men tidligere var det vanlig med boktrykk/høytrykk eller dyptrykk. Andre trykkeprosesser omfatter blant annet silketrykk som benyttes både industrielt og av enkelte kunstnere, særlig ved trykking på andre materialer enn papir. I tillegg har det blitt vanlig med digitaltrykk, gjerne av små opplag eller ved oppdrag med korte frister.

## Moderne trykkeprosesser

Vi har fire forskjellige tradisjonelle trykkteknikker:

* Høytrykk (boktrykk), hvor de elementene som trykker ligger høyere enn de andre.
* Dyptrykk, hvor de elementene som trykker ligger dypere enn de andre.
* Flattrykk/Plantrykk (litografi, offset) hvor det ikke er høydeforskjell på de trykkende og ikke trykkende felter i trykkformen.
* Silketrykk (serigrafi), hvor fargen presses gjennom hull i en duk.

Alle fire teknikker kan brukes både til industriell og kunstnerisk trykking.

I tillegg har det kommet en femte prosess, digitaltrykk som er en samlebetegnelse på en rekke ulike trykkprosesser som har det til felles at de trykker direkte fra en computer.

Moderne trykkerier er ikke lenger bare et sett med forskjellige maskiner, men et helt høyteknologisk og høyt presisjonsnettverk som lar deg få utmerkede resultater, sikre høyeste kvalitet og, viktigst av alt, redusere kostnadene for å trykke og publisere bøker, noe som er spesielt viktig når du utsteder store løp.

## Se også

* Boktrykk
* Grafikk
* Trykksak
* Inkunabel
* Trykkeri
* Liste over håndverksfag og håndverksteknikker

## Referanser

## Eksterne lenker

* Digital bokkopi av Stein Davidsens *Grafisk håndbok* (Yrkesopplæring, 1995)
* Trykkekunsten; fra Bibliotekarstudentens nettleksikon om litteratur og medier (pdf-fil)

Denne artikkelen er en **spire**. Du kan hjelpe Wikipedia ved å utvide den.